PATVIRTINTA

Gimnazijos direktoriaus

2021 m. lapkričio 26 d.

įsakymu Nr. V-60

**GIEDRAIČIŲ ANTANO JAROŠEVIČIAUS GIMNAZIJOS**

**MOKYTOJŲ TARYBOS NUOSTATAI**

**I SKYRIUS**

**BENDROSIOS NUOSTATOS**

1. **Gimnazijos Mokytojų taryba** – mokytojų savivaldos institucija, atstovaujanti mokytojus ir kitus ugdymo procese dalyvaujančius darbuotojus, sprendžiant profesinius ir bendruosius mokinių ugdymo klausimus. Mokytojų tarybos nariu negali būti gimnazijos direktorius.

2. Mokytojų taryba savo veiklą grindžia Lietuvos Respublikos Konstitucija, Lietuvos Respublikos švietimo įstatymu ir kitais įstatymais, Lietuvos Respublikos Vyriausybės nutarimais, Švietimo, mokslo ir sporto ministro įsakymais, gimnazijos direktoriaus įsakymais, Gimnazijos nuostatais, šiais Nuostatais ir kitais teisės aktais.

3. Mokytojų tarybos išvados ir pasiūlymai, teikiami gimnazijos direktoriui, kitoms gimnazijos savivaldos institucijoms ar socialiniams partneriams yra rekomendacinio pobūdžio.

4. Mokytojų tarybos veiklą reglamentuoja Mokytojų tarybos nuostatai, kuriuos tvirtina gimnazijos direktorius.

**II SKYRIUS**

**MOKYTOJŲ TARYBOS VEIKLOS ORGANIZAVIMAS, REGLAMENTAVIMAS**

5. Mokytojų tarybą sudaro **11** atstovų (**8** Giedraičių gimnazijos ir **3** Joniškio skyriaus) direktoriaus inicijuotame visuotiniame mokytojų ir kitų ugdymo procese dalyvaujančių darbuotojų susirinkime išrinkti atstovai. Visuotinis susirinkimas teisėtas, jeigu jame dalyvauja daugiau kaip du trečdaliai mokytojų ir kitų ugdymo procese dalyvaujančių darbuotojų. Atstovai į Mokytojų tarybą renkami atviru balsavimu, balsų dauguma, dvejų metų kadencijai ir gali būti išrinkti ne daugiau kaip dviem kadencijoms iš eilės.

6. Mokytojų tarybos pirmasis posėdis šaukiamas direktoriaus pavaduotojo ugdymui iniciatyva. Pirmojo posėdžio metu atviru balsavimu, balsų dauguma renkamas Mokytojų tarybos pirmininkas, kuris vadovauja Mokytojų tarybai.

7. Kiti Mokytojų tarybos posėdžiai šaukiami pirmininko iniciatyva ne rečiau kaip tris kartus per metus. Posėdis yra teisėtas, jei jame dalyvauja daugiau kaip du trečdaliai Mokytojų tarybos narių. Nutarimai priimami posėdyje dalyvavusių narių balsų dauguma, atviru balsavimu. Jeigu balsai pasiskirsto po lygiai, lemia pirmininko balsas. Posėdžiai protokoluojami. Į posėdžius gali būti kviečiami kitų Gimnazijos savivaldos institucijų atstovai, direktorius.

8. Mokytojų tarybos dokumentus pagal atskirą dokumentacijos planą ir dokumentų valdymo taisykles tvarko Mokytojų tarybos sekretorius, renkamas dvejiems metams atviru balsavimu, balsų dauguma.

9. Mokytojų tarybos nario įgaliojimams nutrūkus pirma laiko, naujo nario rinkimai organizuojami 5 punkte nustatyta tvarka.

10. Mokytojų taryba priima nutarimus, vadovaudamasi Lietuvos Respublikos švietimo, mokslo ir sporto ministro patvirtintais bendraisiais ugdymo planais ir kitais norminiais teisės aktais.

**III SKYRIUS**

**MOKYTOJŲ TARYBOS KOMPETENCIJOS**

11. Mokytojų Taryba atlieka šias funkcijas:

11.1.  Inicijuoja gimnazijos kaitos procesus:

11.1.1.  formuoja strateginius gimnazijos tikslus, viziją, filosofiją, formuoja ir koreguoja veiklos tikslus ir uždavinius

11.1.2.  dalyvauja planuojant gimnazijos veiklą (strateginis planas, veiklos planas);

11.1.3.  dalyvauja sudarant gimnazijos ugdymo planą;

11.1.4.  svarsto darbo tvarkos taisykles ir teikia jas Gimnazijos tarybai pritarti;

11.2. Organizuoja metodinę veiklą:

11.2.1. aptaria švietimo reformos įgyvendinimo ir pedagoginės veiklos tobulinimo būdus, mokytojų pedagoginės ir dalykinės kompetencijos ugdymo galimybes;

11.2.2. teikia gimnazijos direktoriui, atestacijos komisijai siūlymus dėl mokytojų kvalifikacijos kėlimo;

11.3. Reflektuoja ugdymo procesą:

11.3.1.  svarsto mokymo programų įgyvendinimą, ugdymo ir mokymo(si) rezultatus;

11.3.2.  aptaria skirtingų gebėjimų mokinių ugdymo organizavimo principus, jų ugdymo ir mokymo programas, metodus;

11.3.3.  analizuoja mokinių mokymosi krūvius, nepažangumo ir nelankymo priežastis;

11.3.4.  analizuoja, kaip gimnazija vykdo veiklos ir ugdymo planus;

11.3.5. vykdo gimnazijos tikslų ir uždavinių įgyvendinimo stebėseną ir teikia siūlymus.

11.4. Organizuoja visuotinius mokytojų susirinkimus.

**IV SKYRIUS**

**TARYBOS NARIŲ TEISĖS IR PAREIGOS**

12. Mokytojų tarybos pirmininkas **turi teisę**:

12.1. siūlyti Mokytojų tarybos darbo planą;

12.2. kviesti į Mokytojų tarybos posėdžius reikiamus gimnazijos bendruomenės ar aukštesnių instancijų atstovus;

12.3. organizuoti Mokytojų tarybos nutarimų ir rekomendacijų vykdymo kontrolę;

12.4. skelbti ir pakeisti posėdžio datą ir darbotvarkę;

12.5. siūlyti posėdžio reglamentą, nutarimo projektą.

13. Mokytojų tarybos pirmininkas **privalo:**

13.1. prieš savaitę iki tarybos posėdžio informuoti narius apie posėdžio datą ir darbotvarkę;

13.2. būti reiklus ir laikytis pedagoginės etikos;

13.3. informuoti apie anksčiau priimtų nutarimų ir rekomendacijų vykdymą;

13.4. leisti tarybos nariui iš anksto susipažinti su svarstymo medžiaga;

13.5. taupiai naudoti posėdžio laiką.

14. Mokytojų tarybos pirmininkas turi sprendžiamojo balso teisę ir atsako už visą Mokytojų tarybos veiklą.

15. Mokytojų tarybos nariai **turi teisę**:

15.1. iš anksto susipažinti su svarstymo medžiaga;

15.2. išsakyti savo nuomonę svarstomu klausimu;

15.3. teikti pasiūlymus posėdžio darbotvarkei ir nutarimams.

16. Mokytojų tarybos nariai **privalo**:

16.1. dalyvauti Mokytojų tarybos posėdžiuose;

16.2. laikytis pedagoginės etikos;

16.3. priimti kritines pastabas ir pasiūlymus;

16.4. taupiai naudoti posėdžio laiką;

16.5. prašyti tarybos pirmininko leidimo nedalyvauti posėdyje dėl svarbios priežasties, pranešti pirmininkui apie nedalyvavimo priežastis.

**V SKYRIUS**

**BAIGIAMOSIOS NUOSTATOS**

17. Mokytojų tarybos posėdžio protokolas yra gimnazijos veiklos dokumentas.

18. Kiekvienas Mokytojų tarybos narys dėl posėdžio nutarimų turi teisę balsuoti nuotoliniu būdu (elektroniniu paštu).

19. Mokytojų tarybos protokolą Mokytojų tarybos sekretorius (-ė) ne vėliau kaip per 5 darbo dienas po posėdžio perduoda mokyklos direktoriui arba jo nurodytam asmeniui.

20. Į Mokytojų tarybos posėdį gali būti kviečiami su svarstomu klausimu susiję asmenys.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_